# Алберто Моравия

### от Уикипедия, свободната енциклопедия

Алберто Моравия италиански писател
Роден: | 28 ноември 1907 Рим, Италия
Починал: | 26 септември 1990 Рим, Италия

Алберто Моравия (на италиански: Alberto Moravia), с истинско име Алберто Пинкерле (Alberto Pincherle), е италиански писател от световна класа, наричан "баща на италианския неореализъм".

Роден е в семейство от средна класа. Като малък често боледува и прекарва принудителните си престои на легло в четене. По-късно става журналист. Предприема много пътувания и научава няколко езика.

Първият му роман е "Безразличните" и е издаден, когато Моравия е на 22 години. По това време в Италия на власт вече е Бенито Мусолини. Официалната критика и власт го приемат враждебно. Притискат го все повече, забраняват публикациите му, дори подписаните с псевдоним. Около 9 месеца е принуден да се укрива в обор в планината. Спасяват го настъплението на американската армия през 1944 г. и краят на Втората световна война.

Веднага след войната Моравия издава няколко романа, най-известният сред които е "Римлянката". Стилът му не може да се нарече блестящ, но творбата се отличава с разказваческо майсторство и жив диалог. Моравия, който вижда в жената по-висше създание от мъжа, създава много силни женски образи. В романите си изследва отношението между любовта и секса, като заявява, че сексът е убиец на любовта. Други негови книги нападат дясната политика, фалшивото морализаторство и корупцията.

През 1952г. творчеството му отново е забранено, този път от Ватикана. Пише няколко сценария, а по романите му са заснети прочути филми като "Чочарка", "Конформистът", "Римлянката".

Взето от „http://bg.wikipedia.org../../../%D0%B0/%D0%BB/%D0%B1/%D0%90%D0%BB%D0%B1%D0%B5%D1%80%D1%82%D0%BE_%D0%9C%D0%BE%D1%80%D0%B0%D0%B2%D0%B8%D1%8F_0ed4.html“.

Категории: Италиански писатели | Романисти

##### Views

- Статия
- Беседа
- Текуща версия

##### Търсене

##### На други езици

- العربية
- Беларуская (тарашкевіца)
- Bosanski
- Česky
- Deutsch
- English
- Esperanto
- Español
- فارسی
- Suomi
- Français
- Hrvatski
- Italiano
- 日本語
- 한국어
- Nederlands
- ‪Norsk (bokmål)‬
- Occitan
- Polski
- Português
- Română
- Slovenčina
- Svenska